text: Oplad din el-bil i Trekantområdet 
  13 april 2011 kl. 08.29
  Trekantområdet Danmark, TRE-FOR og kommunerne opstiller sammen fem ladestandere i hver af de seks kommuner i Trekantområdet.
  I samme projekt får hver kommune stillet en elbil til rådighed, som de frit kan anvende i deres daglige arbejde. 
  De seks nye kommunale elbiler og de 30 ladestandere, som er ved at blive opstillet på parkeringspladser og andre offentligt tilgængelige steder i kommunerne, skal være med til at udbrede brugen af elbiler i Trekantområdet og give erfaring med kørsel og opladning.
   Ladestanderen er designet i samarbejde med en designer uddannet fra Designskolen Kolding. 
  Projektet sættes officielt i gang ved Trekantområdet Danmarks generalforsamling den 28. april 2011, når de seks kommuners borgmestre kører af sted i hver deres elbil.
  .
  